**MUNICIPIUL SATU MARE**

**CABINET VICEPRIMAR**

**Nr. 66305/14.11.2023**

Tămășan-Ilieș Cristina, viceprimar al municipiului Satu Mare,

În temeiul prevederilor art. 136 alin.(1) din Ordonanța de Urgență a Guvernului nr.57/2019 privind Codul administrativ, îmi exprim inițiativa în promovarea unui proiect de hotărâre având ca obiect ” aprobarea încheierii unui contract de comodat cu privire la imobilul situat în municipiul Satu Mare str. Inăului nr. 30,,

În susținerea căruia formulez prezentul,

**REFERAT DE APROBARE**

Urmare a solicitării Liceului Reformat Satu Mare cu nr. 1061/28.04.2023, înregistrată la Primăria Municipiului Satu Mare sub nr. 27820/02.05.2023, prin prezentul proiect de hotărâre se propune aprobarea unui contract de comodat ce are ca obiect preluarea în folosință gratuită de către Municipiul Satu Mare a imobilului situat în municipiul Satu Mare, str. Inăului nr.30, pentru o perioadă de 5 ani.

În imobilul asupra căruia se cedează, cu titlu gratuit, dreptul de folosință, iși desfășoară activitatea o grupă mixtă cu un efectiv de 24 preșcolari a grădiniței cu Program Prelungit nr.24, structură arondată Liceului Reformat Satu Mare.

Având în vedere aspectele prezentate mai sus și raportat la prevederile art. 129 art. 129 alin. (1), alin. (2) lit. d) coroborate cu alin. (7) lit. a) din O.U.G. nr. 57/20019 privind Codul administrativ, cu modificările și completările ulterioare, propun spre analiză şi aprobare prezentul proiect de hotărâre.

**Iniţiator proiect,**

**Viceprimar**

**Tămășan-Ilieș Cristina**

Munich Diana/2ex